
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

pentru modificarea HCLMT nr. 271/28.07.2017 privind reorganizarea Regiei Autonome de Transport Timişoara  în Societate Comercială pe acţiuni

1. Descrierea situatiei actuale
Consiliul Local al Municipiului Timişoara, prin Hotărârea nr. 271/28.07.2017, a aprobat reorganizarea, prin transformare, a Regiei Autonome de Transport Timişoara în societate comercială pe acţiuni, cu Acţionar Unic, Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT).
Prin art. 7 din HCLMT nr. 271/28.07.2017 s-au numit primii membrii ai Consiliului de Administraţie al S.C. SOCIETATEA DE TRANSPORT PUBLIC TIMISOARA S.A. Consiliu de Administraţie format din 9 membri s-a numit pe o perioadă de 4 luni, putând fi prelungit cu două luni în cazul în care nu este încheiată procedura de selecţie pentru administrator.
Domnul Ciancă Daniel, şi-a depus, în data de 10.10.2017, demisia din funcţia de membru al Consiliului de Administraţie al S.C. SOCIETATEA DE TRANSPORT PUBLIC TIMISOARA S.A.

2. Schimbari preconizate și rezultate așteptate

Pentru a nu fi perturbată activitatea societăţii rezultate din reorganizare, considerăm că este  necesară înlocuirea administratorului provizoriu care a demisionat până la definitivarea procedurii de selecţie a noilor membri ai consiliului de administraţie, în conformitate cu prevederile O.U.G nr. 109/2011.
3. Alte informatii - Nu este cazul.
4. Concluzii
Urmare celor de mai sus, consider necesară și oportună modificarea HCLMT nr. 271/28.07.2017, în sensul înlocuirii domnului Ciancă Daniel cu doamna Nastasia Pop din partea autorităţii tutelare astfel încat să fie îndeplinite prevederile art. 28 din OUG nr. 109/2011 şi prelungirea mandatului tuturor administratorilor până la finalizarea procedurii de selecţie prevăzută de OUG nr. 109/2011.

